રાજકોટ, તા., ૧૪: નિર્મલા કોન્વેન્ટ રોડ પર, પારસ હોલ નજીક તિરૂપતીનગર-ર માં આવેલા સવન રેસીડેન્સીમાં રહેતા અને લોન કન્સ્લ્ટન્ટ તરીકે કામ કરતા સુધીરભાઇ કોઠારીએ આજે પોતાના ઘેર ઝેર પી આપઘાત કરી લીધો હતો. પૈસાના ચક્કરમાં ફસાયેલા આ પ્રૌઢે ૮ પાનાની સ્યુસાઇડ નોટમાં પોતાની લેતી-દેતીના વ્યવહારોનો ઉલ્લેખ કર્યો છે. જેમાં બીપીન, રાજેશ પટેલ (આર કે) અને ચંદારાણા અટકધારી વ્યકિત સાથેના વ્યવહારોનો ઉલ્લેખ કરવામાં આવ્યો છે. વણીક પ્રોઢે નાણાકીય સંકડામણમાં અંતિમ પગલુ ભરી લીધું હતું.